Brood bak ....
Thread: Brood bak ....
Dec 7th 2011, 12:49 PM
Wie hier bak brood ? - dis nou die gewone, maar ordentlik gegisde ( nie geroerde bruismeel en soppakkie soort virri braai nie ) .... ouma se wit of bruines en dalkies ook die intersessante anderses ...
manlief kom mos nou die dag met 'n pak broodmeel pleks van koekmeel van shoppoing af ..... ek kry toe gis met die volgende draai en siedaar, saam met ma se Kook en Geniet ruik die kombuis sommer soos ouma s'n .... maar die baksteen in die oond lyk alles behalwe soos haar sponslekkerte ....... !
wie het wenke en idees ? ...... ....m
Ps 139 If I ascend up into heaven, thou art there: if I make my bed in hell, behold, thou art there. If I take the wings of the morning, and dwell in the uttermost parts of the sea; Even there shall thy hand lead me, and thy right hand shall hold me. Reply With Quote Dec 7th 2011, 01:04 PM
Posts 334	Re: Brood bak ....
Ek bak ook graag ciabatta brood.Ons rooster die snye of braai effens in olyf olie en eet dan met fyn gesnyde tamatie gemeng met bietjie olyf olie,knoffel en pietersielie.My dogter gooi gerasperde kaas op die sny brood en gooi die tamatie op die kaas.Amper vergeet ek van sout en swart peper op die tamatie.
Reply With Quote Dec 8th 2011, 06:50 AM
Re: Brood bak ....
nee man trudie man..... hoe kan jy ons van brood bak vertel sonder om die resep te deel The LORD is my Miracle
Reply With Quote Dec 8th 2011, 06:57 AM
Groot geheim Die gis moet nie in direkte aanraking met sout of suiker kom nie Roer die sout en suiker in die meel in, en dan kan jy die gis in die meel inmeng...
Ek is mal oor brood bak, dit is my soos 'n terapie sessie om die deeg te bewerk...
Ek doen graag 'fancy' brode
Soos wanneer jy die brood-deeg uitrol en met gersperder kaas bestrooi en dan soos 'n rolkoek oprol, in 'n broodpan pak en bak.... of om kaneelsuiker oor te strooi, ipv kaas...... en as jy regtig lus is vir bak en brou, dan pos ek vir jou 'n Cinnabon resep The LORD is my Miracle
Reply With Quote Dec 8th 2011, 07:09 AM
mari.... gaan kyk hier....Anchor het 'n webtuiste, OOPS!! ek sien hulle basies brood deeg maak gebruik van koek-meel....
Reply With Quote Dec 8th 2011, 07:34 AM
Gewone Wit brood
1 Kg Wit brood meel
10 ml suiker 10 g (1 pakkie) Anchor Instant dry yeast
25 g/ml margarien
625 ml louwarm water
Meng die meel sout en suiker saam.
Voeg die gis by en meng deur.
vryf die margarien in die meelmengsel in totdat al die magarien in die meel opgeneem is.
voeg water biki vir biki by om 'n sagte deeg te vorm.
knie deeg goed vir 10 minute tot die deeg sag en elsaties is, dit maak sulke papier-dun blasies op die oppervlak van die deeg.
maak die deeg liggies toe met 'n gesmeerde plastiek en laat rus vir +- 15 minute
(ek gebruik sommer 'n oopgeknipte inkopiesak wat ek met spray-and-cook spuit. )
knie die deeg af , verdeel in twee dele en vorm 'n broodji, plaas in gesmeerde brood-pan (2 X 1,5L pannetjies)
Laat rys tot dubbel die volume (ek sit weer die plastiek oor en onder 'n kombers) vir omtrent 45 minute...hang af van hoe warm dit is
Borsel bo-op met water en bak vir 35 minute in oond van 200C (400F) alhowel ek eerder bak by 180C... die brood klink hol as jy bo-op klop en dit is gaar...
Reply With Quote Dec 10th 2011, 07:32 AM
Ek het bietjie gesoek vir die Ciabatta resep om dit per hand te meng.Daar is so baie maar dit is almal basie die selfde.
die resep wat ek gebruik word in 'menger aangemaak:
4 koppies broodmeel
1 pakkie gis 2 teelepels sout
2 koppies lou warm water meng alles in meng bag en gebruik die " Klem " van menger en klop vinnig vir so 10 minute ,totdat dit lyk of 'n bal begin vorm. Dit is 'n baie slapperige deeg.
Laat rys tot dubbel die volume.
Verhit oond tot 200 grade celsius
Keer die deeg om in 'n pan sonder om te meng ,vorm dit net so effens met meel bedekte hande.
Bak in oond vir so 25 tot 30 minute.
Die brood lyk soos 'n pantoffel en ek het gelees daar word ook verwys na "slipper bread".
Daar is baie van die resepte op die internet.Ek sal voorstel om eers een te koop en kyk of die mense daarvan hou
Reply With Quote Dec 10th 2011, 07:41 AM
Baie Dankie Trudie!!! Ek gaan definitief bak...
Heerlik!! Last edited by Ta-An; Dec 10th 2011 at 05:49 PM.
Reply With Quote Dec 10th 2011, 06:17 PM
mari... hier is 'n lekker resep. die link wil nie werk nie http://www.rapport.co.za/MyTyd/Nuus/...n-arm-20110209 maar die vat so laaaaaank, maar klink lekker Só maak jy:
Gee tyd vir die bereiding – begin die vorige middag al. Jy het ’n oondvaste bak met ’n deksel nodig vir die bak. Ek gebruik een van my platboomysterpotte. Dit is toe te skryf aan die toe, warm pot dat die brood ’n heerlike kors ontwikkel. Met gewone brode plaas jy gewoonlik ’n bak met water onder in die oond, wat dan stoom ontwikkel vir ’n krakerige kors.
Die Franse bak hul baguettes in ’n spesiale stoom-broodoond en as ek in Frank-ryk kom, is my verhemelte altyd die eerste drie dae rou van die behoorlike korse aan hul brood.
Daar is net een stukkie lastigheid rondom die resep: om die deeg in die pot te kry. Maar ek sal verduidelik. Hierdie resep pas jy aan by die grootte van jou pot – dink aan die hoeveelheid meel en dan die helfte van die volume in water met so ’n knertsie ekstra by.
Vir my pot gebruik ek vyf koppies meel en die pot hou drie liter water.
5 koppies broodmeel
2¾ koppies louwarm water
1 teelepel suiker (ek gebruik heuning)
Gebruik ’n groot mengbak en meng die meel en sout (en suiker, as jy dit gebruik) daarin.
Los die gis en heuning in die lou water op en laat staan vir tien minute – net om die gis aan die gang te skop. Voeg die water by die meelmengsel en roer met ’n houtlepel tot alles deeglik gemeng is. Die deeg sal baie taai en slap wees. Maak die bak met kleefplastiek toe en laat die deeg rustig sy ding doen teen kamertemperatuur, vir minstens 12 uur, maar liefs tot 18 uur lank. Ek steek my hande (natterig) van tyd tot tyd in die deeg om dit om te keer. Teen dié tyd sal die deegmengsel vol borrels en mooi uitgerys wees.
Nou moet die deeg uitgelig word, maar wees versigtig. Ek gebruik een van my baie dun kerfblaaie van plastiek en sprinkel dit deeglik met meel. Plaas die deeg op die meelbedekte plaat en vorm dit liggies in ’n balvorm. (Iemand sê hy gebruik ’n meelbestrooide vadoek, maar dit werk nie vir my nie. Die slap deeg bly vassit aan die lap, selfs met meel daarop.)
Maak die deeg met ’n lap toe en laat dit weer vir 2 uur rys. As jy jou vinger liggies in die deeg druk en die deeg spring weer terug, het dit genoeg gerys.
Sit jou pot of oondbak ’n halfuur voordat die deeg uitgerys is in die oond teen 220ºC. Die pot moet baie warm word.
Dop die deeg versigtig om in die warm houer en moenie skrik as dit lyk asof dit ’n treinsmesj is nie. Skud net die pot liggies, sit die deksel op en plaas weer in oond.
Bak vir 30 minute, verwyder deksel en bak vir nog 15 tot 30 minute tot bruin. Soos alle brode moet die uitgekeerde brood hol klink as jy op die boom daarvan klop. Die kraakvars kors is te danke aan die stoom wat in die pot gevorm word. Vir oop brode plaas ons ’n bak met kookwater in die oond wat dan stoom afgee.
Sny en geniet en laat die komplimente inrol.
En nog ene: lyk ook lekker roerbrood Min tyd vir brood bak deesdae. So die laaste paar weke bak ek meestal my go-to roerbrood, eenvoudig en vinnig. Vier koppies meel (wat ook al jy ingooi, myne is gewoonlik 'n kombinasie van broodmeel, volgraanmeel, en semels), 'n pakkie kitsgis, 'n eetlepel sout, en 'n eetlepel suiker. Voeg genoeg louwarm water by om 'n natterige deeg te maak, roer om seker te maak als is deeglik gemeng. Laat rys, en bak wanneer die deeg verdubbel het. (Heerlik vars, ook besonder lekker as roosterbrood, met beleë cheddar, en rooibostee.)
Reply With Quote Dec 11th 2011, 09:35 AM
Posts 954	Re: Brood bak ....
Ta An, hoekom moet die sout en suiker nie in direkte kontak met die gis kom nie? Sout steriliseer, dit kan ek verstaan, maar suiker word gebruik in die gistingsproses en JUIS gooi jy n teelepel suiker by jou gis en lou water om 'in te suur'. Ek 'suur in' om die gis 'wakker' te maak. Het al te veel onaktiewe suurdeeg mee moes sukkel.
Gooi 4 eetlepels meel en gis in n beker en voeg n groot teelepel suiker by. Daarna lou watertjies om n slap degie te vorm. Los sommer die houtlepel in die tuit van die beker en plaas n piering bo-op om n 'oondjie' te vorm. Plaas die beker in n groter beker met sterker warm water (Hou sy 'boudjies' warm...). Gou begin die degie borrel en vermeerder sodat jy hom moet afroer. Jy sal sien jou gis is nou heeltemal opgelos en nie meer sigbaar of voelbaar(korreltjie) nie . Wanneer jy dit die tweede keer moet afroer, voeg jy dit by jou meelmengsel wat die sout bevat. Knie nou met die byvoeging van lou water soos benodig. So het myse Hubby my leer brood bak. My skoonmammie het elke dag van haar lewe behalwe Sondae brood gebak op die ou familieplaas en sy het geKEN van. So boeta moes die kennis mos optel....
Reply With Quote Dec 11th 2011, 12:50 PM
Pakkies kitsgis is waarna ek verwys, gebruik jy nie koekies suurdeeg nie?
Reply With Quote Dec 12th 2011, 12:01 PM
Ja , ek bak ook met kitsgis maar 'suur in' daarmee omdat ek al so baie 'duds' gekry het . Kry mens nog koekie suurdeeg?
Reply With Quote Dec 12th 2011, 12:11 PM
Ja, ons SuperSpar het koekie suurdeeg. Insuurmetode... dit vat laaaank ek wil vinnig bak .
Reply With Quote Dec 12th 2011, 06:12 PM
Hi julle - gaan dit nog goed met almal? Ek was maar lanklaas hier maar is nou met vakansie en kom kuier 'n bietjie.
Ek wil net se ek bak altyd my eie brood, maar ek bak dit in 'n broodmasjien. Mens gooi net die bestanddele in, programmeer dit en drie ure later haal jy die heerlikste varsgebakte brood uit die pannetjie. (Ek gebruik droe gis in my resep.) Ek kan die masjientjie regtig aanbeveel - dis maklik en heerlik.
Reply With Quote Dec 13th 2011, 07:07 AM
Jaaaa,,, ek het ook ene, maar die broodjie is so klein... wel eintlik genoeg om altyd vars brood te hê The LORD is my Miracle